કોઈ પણ સરકારી કર્મચારી અથવા અધિકારી પોતાના પગાર કરતા વધુ રકમ મેળવે તો ભ્રષ્ટાચાર નિવારણ અધિનિયમ હેઠળ ગુનો નોંધી શકાય તેમ છે. તો પછી વહિવટદાર સામે કેમ તેવા કોઈ પગલાં ભરવામાં આવ્યા નહીં અને જો વહિવટદાર કોઈને કોઈ પોલીસ અધિકારી માટે ઉઘરાણા કરતો હતો, જે અધિકારીના ખીસ્સામાં પૈસા જઈ રહ્યા છે તે અધિકારીઓની કેમ બદલી થતી નથી અને તેમની બદલી બાદ તેવો પણ આદેશ થતો નથી કે આ પોલીસ અધિકારીને ફિલ્ડ ડ્યુટી આપવી નહીં. આમ પૈસા લેવાના હોય ત્યારે ઉચ્ચ અધિકારીને કોઈ વાંધો નથી પણ ભ્રષ્ટાચાર કોણ કરે છે તેવો પ્રશ્ન આવે ત્યારે તરત વહિવટદાર સામે આંગળી ચિંધાઈ જાય છે. જો કે તમામ પોલીસ ઈન્સપેક્ટર્સ અને આઈપીએસ અધિકારીઓ વહિવટદાર રાખે છે તેવુ પણ નથી. છતાં પોલીસ અધિકારીઓનો મોટો વર્ગ વહિવટદાર રાખે છે તે વાત પણ સાચી છે.